A **Fundación Amancio Ortega** (FAO) é unha organización sen ánimo de lucro xurdida ao abeiro do éxito internacional de Inditex, sendo o seu presidente e fundador o propio Amancio Ortega.

Historia e obra social
----------------------

Escola Infantil de Esteiro, en Ferrol. Promovida pola Fundación Amancio Ortega.
Desde os seus comezos centrou boa parte da súa actividade na educación dos máis pequenos, co proxecto Ponte dos Brozos de Arteixo, para educar mediante o uso das novas tecnoloxías. Este proxecto iríase ampliando nos seguintes anos aos institutos de educación secundaria obrigatoria do mesmo concello.

En marzo de 2012, a FAO asinou un convenio co Consorcio Galego de Servizos de Igualdade e Benestar da Consellería de Traballo e Benestar polo que habería financiar a construción de nove escolas infantís para nenos de 0 a 3 anos nas localidades da Coruña, Arteixo, Cambre, Ferrol, Lugo, Melide, Ourense, Santiago de Compostela e Vigo. Esta iniciativa contou cun investimento aproximado de máis de 15 millóns de euros.

En setembro de 2014 a institución benéfica Padre Rubinos inaugurou as súas novas instalacións duns 15 000 metros cadrados en Labañou grazas ao financiamento da FAO. A finais dese mesmo ano a fundación asinou un convenio co Banco de Alimentos polo que este recibiría catro millóns de euros para a mellora das súas infraestruturas.

En 2015 anunciouse a construción dunha residencia para maiores en Arteixo, nos terreos anexos á escola infantil que a propia FAO acabara de promover. Ese mesmo ano, a fundación convocou 200 prazas bolseiras para realizar o primeiro curso de bacharelato nos Estados Unidos de América e o Canadá. Dous anos máis tarde o número de prazas ofertadas xa ascendía a 500.

A finais de marzo de 2017 fíxose pública a doazón duns 320 millóns de euros para a loita contra o cancro, mediante a adquisición de equipos de última xeración para modernizar as unidades de detección e tratamento radioterápico en hospitais públicos.

Véxase tamén
------------

### Outros artigos

* Amancio Ortega

Notas
-----

1. ↑  culturagalega.org (2005-01-18). "A fundación Amancio Ortega desenvolve en Arteixo un proxecto piloto para educar aos nenos aplicando as novas tecnoloxías. A revolución das masas polo outro Ortega". *culturagalega.org*. Consultado o 2017-04-09.
2. ↑  "La Fundación Amancio Ortega convierte al IES Pastoriza en el único centro con un ordenador portátil por alumno". *La Región* (en castelán). Consultado o 2017-04-09.
3. ↑  La Opinión de A Coruña. "Padre Rubinos presenta su nueva sede, financiada por la Fundación Amancio Ortega". Consultado o 2017-04-09.
4. ↑  "Toneladas de solidaridad". *La Voz de Galicia* (en castelán). 2014-11-29. Consultado o 2017-04-09.
5. ↑  "La Fundación Amancio Ortega también construirá una residencia de mayores en Arteixo". *La Voz de Galicia* (en castelán). 2015-02-14. Consultado o 2017-04-09.
6. ↑  "La Fundación Amancio Ortega dobla las becas para estudiar en América". *La Voz de Galicia* (en castelán). 2015-01-08. Consultado o 2017-04-09.
7. ↑  EFE, Zaragoza. "La Fundación Amancio Ortega beca a 27 aragoneses para estudiar en EE. UU. y Canadá". *heraldo.es*. Consultado o 2017-04-09.
8. ↑  La Opinión de A Coruña. Redacción (29-01-2017). "La Fundación Amancio Ortega concede 500 nuevas becas para EEUU y Canadá". Consultado o 09-04-2017.
9. ↑  "La Fundación Amancio Ortega dona 320 millones de euros a la lucha contra el cáncer. Noticias de Sociedad". *El Confidencial* (en castelán). Consultado o 2017-04-09.